Пра фільм: Кароткаметражны фільм матывах апавядання Міхася Лынькова. Дзеда Аўсея камандзір партызанскага атрада вызначыў памочнікам кухаркі Пелагеі Сямёнаўны. І было гэта дзеду вельмі крыўдна, таму што быў дзед Аўсей у мінулым ваенным мараком, служыў у Японскую кампанію на баявым караблі і меў Георгіеўскі крыж за адвагу. Пелагея і партызаны ўсё падсмейваліся, ды кпілі з няўрымслівага дзеда, пакуль ён не даказаў на справе сваю адвагу. Аднойчы, калі дзед Аўсей разам з Палашкай паехалі на сваёй кабыле па ваду, яны заўважылі ў рацэ трох нямецкіх афіцэраў, якія купаліся. Адважны дзед не разгубіўся, узяў іх у палон, ды так і прывёў фрыцаў у партызанскі лагер, галышом…